 1 Ihe E Mere 14  Haịram eze Taya wee zigara Devid ndị ozi, zigakwara ya osisi sida na ndị na-ewu mgbidi na ndị ọkwá nkà ka ha wuoro ya ụlọ.Devid wee mara na Jehova emewo ka o guzosie ike dị ka eze Izrel, nihi na e buliri alaeze ya elu nke ukwuu nihi ndị ya bụ Izrel.Devid wee lụkwuo ụmụ nwaanyị na Jeruselem. Devid wee mụtakwuo ụmụ nwoke na ụmụ nwaanyị.Ndị a bụ aha ụmụ ọ mụrụ na Jeruselem: Shamua na Shobab, Netan na Sọlọmọn,na Ịbha na Elaịshua na Elpelet,na Noga na Nifeg na Jefaya,na Elishama na Beelayada na Elifelet.Ndị Filistia wee nụ na e tewo Devid mmanụ ịbụ eze Izrel dum. Ndị Filistia niile wee gbagote ịchọ Devid. Mgbe Devid nụrụ ya, ọ gara ka o buso ha agha.Ma ndị Filistia batara wee na-awakpo ndagwurugwu Refeyim.Devid wee jụọ Chineke ase, sị: Ọ bụ m gbagoo buso ndị Filistia agha, ị ga-enyefe ha naka m? Jehova wee sị ya: Gbagoo, m ga-enyefe ha naka gị.Devid wee gbagoo Bel-perezim, o wee merie ha nebe ahụ. Devid wee sị: Ezi Chineke esiwo naka m kwada ndị iro m dị ka ebe mmiri kwadara. Ọ bụ ya mere ha ji kpọọ ebe ahụ Bel-perezim.Ha wee hapụ chi ha dị iche iche nebe ahụ. Devid wee nye iwu, e wee gbaa ha ọkụ.Mgbe e mesịrị, ndị Filistia wakporo ndagwurugwu ahụ ọzọ.Devid wee jụọ Chineke ase ọzọ, ezi Chineke wee sị ya: Achụrụla ha gbagoo. Gaa nkọnkọ nkọnkọ ka i wee ghara ibuso ha agha ihu na ihu, ị ga-ezutekwa ha nihu ebe ahụ osisi beka jupụtara.Ọ ga-erukwa na mgbe ị nụrụ ụda ụkwụ nelu osisi beka ndị ahụ, ị ga-apụ gaa buo agha, nihi na ezi Chineke ga-agaworị nihu gị igbu ndị agha ndị Filistia.Devid wee mee dị nnọọ ka ezi Chineke nyere ya niwu, ha wee gbuo ndị agha ndị Filistia malite na Gibiọn ruo Giza.Devid wee malite ide ude nala niile, Jehova wee mee ka ụjọ ya jide mba niile. 